Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: ítélte; ld. a 60/1992. (XI. 17.) AB határozatot.] Ebből
Paragraph Index: 1439

ítélte; ld. a 60/1992. (XI. 17.) AB határozatot.] Ebből azonban az is következik, hogy a felsorolt hiányosságokban nem szenvedő, valamennyi kötelező erejű nemzeti előírás az európai bírósági gyakorlat szerint megfelelő formája lehet a harmonizációnak. E követelményeknek a magyar jogrendszerben, a magyar jogi felfogás szerint minden központi jogszabály eleget tesz. A törvény, a kormányrendelet és a miniszteri rendelet közötti választás kérdését ezért jogharmonizáció esetén is a belső jog, a magyar jogforrási hierarchia szabályai szerint kell megítélni, és a megfelelő jogforrási szintet e szabályok alapján kell a jogharmonizációhoz kiválasztani.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes